Oficiālais Vēstnesis L 283 , 31/10/2003 Lpp. 0078 - 0080



Komisijas Lēmums (2003. gada 30. oktobris), ar ko apstiprina noteiktus apstrādes veidus, lai aizkavētu patogēnu mikroorganismu attīstību gliemenēs un jūras gliemežos (izziņots ar dokumenta numuru C(2003) 3984) (Dokuments attiecas uz EEZ) (2003/774/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK, ar ko nosaka veselības prasības zvejniecības produktu ražošanai un laišanai tirgū [1], kurā jaunākie grozījumi izdarīti ar Regulu (EK) Nr. 806/2003 [2], un jo īpaši tās pielikuma IV nodaļas IV daļas 2. punktu, tā kā: (1) Padomes 1992. gada 11. decembra Lēmums 93/25/EEK, ar ko apstiprina noteiktus apstrādes veidus, lai aizkavētu patogēnu mikroorganismu attīstību gliemenēs un jūras gliemežos [3], ir būtiski grozīts [4]. Skaidrības un lietderības labad minētais lēmums jākodificē. (2) Gliemenes un jūras gliemeži, kuri ievākti apgabalos, kas minēti pielikuma I nodaļas 1. punkta b) un c) apakšpunktā Padomes 1991. gada 15. jūlija Direktīvā 91/492/EEK, ar ko nosaka veselības prasības attiecībā uz dzīvu gliemeņu ražošanu un laišanu tirgū [5], kurā jaunākie grozījumi izdarīti ar Regulu (EK) Nr. 806/2003, rada potenciālu apdraudējumu patērētājiem, ja tos atbilstoši neapstrādā. (3) Spānija, Apvienotā Karaliste un Nīderlande ir ierosinājušas apstrādes veidus, lai aizkavētu patogēnu attīstību gliemenēs un jūras gliemežos. (4) Šie procesi ir piemēroti, lai nodrošinātu produktu nekaitīgumu, un tādēļ nav nepieciešams tos iepriekš attīrīt vai izklāt. (5) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Ar šo apstiprina apstrādes veidus, kas noteikti šā lēmuma I pielikumā, lai aizkavētu patogēnu mikroorganismu attīstību gliemenēs un jūras gliemežos, kuri ievākti Direktīvas 91/492/EEK pielikuma I nodaļas 1. punkta b) un c) apakšpunktos minētajos apgabalos un kuri nav izklāti vai attīrīti pirms laišanas tirgū. 2. pants Lēmumu 93/25/EEK atceļ. Atsauces uz atcelto lēmumu uzskata par atsaucēm uz šo lēmumu, un tās lasa saskaņā ar korelācijas tabulu III pielikumā. 3. pants Šis lēmums ir adresēts dalībvalstīm. Briselē, 2003. gada 30. oktobrī Komisijas vārdā — Komisijas loceklis David Byrne [1] OV L 268, 24.9.1991., 15. lpp. [2] OV L 122, 16.5.2003., 1. lpp. [3] OV L 16, 25.1.1993., 22. lpp. [4] Skat. šā lēmuma II pielikumu. [5] OV L 268, 24.9.1991., 1. lpp. -------------------------------------------------- I PIELIKUMS APSTRĀDES VEIDI A. Sterilizācija Gliemenes un jūras gliemežus var sterilizēt hermētiski noslēgtos traukos, kas atbilst Direktīvas 91/493/EEK pielikuma IV nodaļas 4. punktā noteiktajām prasībām. B. Citi termiskās apstrādes veidi Nesaldētām gliemenēm un jūras gliemežiem ar čaulu var veikt vienu no šiem procesiem: 1. iemērkšana vārošā ūdenī uz laiku, kas nepieciešams, lai paaugstinātu gliemju mīkstuma iekšējo temperatūru ne mazāk kā līdz 90 °C, un šīs minimālās temperatūras uzturēšana ne mazāk kā 90 sekundes; 2. gatavošana trīs līdz piecas minūtes noslēgtā traukā, kur temperatūra ir no 120 līdz 160 °C un spiediens ir no 2 līdz 5 kg/cm2, kam seko izlobīšana un miesas sasaldēšana līdz –20 °C temperatūrai iekšienē; 3. tvaicēšana zem spiediena noslēgtā traukā, ja ir ievērotas 1. punktā minētās prasības attiecībā uz gliemju miesas gatavošanas laiku un iekšējo temperatūru un ja karstuma vienmērīgu izplatīšanu garantē iekšējo pārbaužu programmā apstiprinātas metodes. -------------------------------------------------- II PIELIKUMS Atceltais lēmums un tā grozījums Lēmums 93/25/EEK | (OV L 16, 25.1.1993., 22. lpp.) | Lēmums 97/275/EK | (OV L 108, 25.4.1997., 52. lpp.) | -------------------------------------------------- III PIELIKUMS Korelācijas tabula Lēmums 93/25/EEK | Šis lēmums | 1. pants | 1. pants | — | 2. pants | 2. pants | 3. pants | Pielikums | I pielikums | — | II pielikums | — | III pielikums | --------------------------------------------------